Diari Oficial de la Generalitat Valenciana


Sumari del DOGV 3690, del 17-02-2000 (2000/822)

RESOLUCIÓ de 21 de desembre de 1999, del Servei Territorial d’Indústria i Energia de Castelló, per la qual s’autoritza l’establiment d’una línia aèria trifàsica a 20 kV de connexió al CTPI de client Estació de Renfe-Santa Magdalena de Pulpis, derivació del suport núm. 0771 de l’existent línia Alcalá derivació Forte Castelló de la ST Torreblanca, a la partida de la Canonja, Santa Magdalena de Pulpis (Castelló), per la qual s’aprova el projecte d’execució i es declara en concret la seua utilitat pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3690

Data del DOGV
:   17-02-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/822


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 21 de desembre de 1999, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV de connexió al CTPI de client Estació de Renfe-Santa Magdalena de Pulpis, derivació del suport núm. 0771 de l'existent línia Alcalá derivació Forte Castelló de la ST Torreblanca, a la partida de la Canonja, Santa Magdalena de Pulpis (Castelló), per la qual s'aprova el projecte d'execució i es declara en concret la seua utilitat pública. [2000/X822]
  
Expedient ATLINE/1999/203.
  
Tramitat l'expedient incoat en la Unitat d'Energia i Mines d'aquest Servei Territorial a instància d'Iberdrola, SA, amb domicili a Castelló, av. Germans Bou, 239, en què se sol·licita autorització i declaració en concret d'utilitat pública per a l'establiment d'una línia aèria trifàsica a 20 kV de connexió al CTPI de client Estació de Renfe-Santa Magdalena de Pulpis, derivació del suport núm. 0771 de l'existent línia Alcalà derivació Forte Castelló de la ST Torreblanca, en partida la Canonja, Santa Magdalena de Pulpis (Castelló), i acomplits els tràmits reglamentaris ordenats en el capítol III del Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Vist el projecte presentat, subscrit per tècnic competent i visat pel col·legi oficial corresponent.
  
Vist que la sol·licitud d'Iberdrola, SA, va ser sotmesa al tràmit d'informació pública, publicant-se anuncis en el Diari Oficial de la Generalitat Valenciana de data 26 d'octubre de 1999, el Butlletí Oficial de la Província de 19 d'octubre de 1999, en el Mediterráneo de 20 d'octubre de 1999, i al tauler d'anuncis de l'ajuntament de Santa Magdalena de Pulpis, constant certificat d'exposició en el tauler d'anuncis durant el període preceptiu.Vist que s'ha tramitat la separata a l'organisme afectat, ajuntament de Santa Magdalena de Pulpis.
  
Aquest Servei Territorial d'Indústria i Energia, a proposta de la unitat competent resol:
  
1. Autoritzar a Iberdrola, SA, l'establiment d'una línia aèria trifàsica a 20 kV de connexió al CTPI de client Estació de Renfe-Santa Magdalena de Pulpis, derivació del suport núm. 0771 de l'existent línia Alcalà derivació Forte Castelló de la ST Torreblanca, a la partida de la Canonja, Santa Magdalena de Pulpis (Castelló).
  
2. Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric.
  
3. Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest Servei Territorial, adjuntant certificat tècnic de la instal·lació, als efectes de reconeixement definitiu i extensió de l'acta de posada en marxa.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment de les condicions que han sigut establides per l'Ajuntament de Santa Magdalena de Pulpis, Telefónica i la Confederació Hidrogràfica del Xúquer.
  
Contra aquesta resolució podrà interposar-se recurs d'alçada davant la Direcció General d'Indústria i Energia d'aquesta Conselleria, en el termini d'un mes, comptador des de l'endemà de la seua publicació en el Diari Oficial de la Generalitat Valenciana, de conformitat amb el que s'ha establit en l'article 114 en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.